Korisliiga-kausi 2008–2009

Kausi 2008–2009 oli 69. kausi, jolloin pelattiin koripallon miesten Suomen mestaruudesta. Korisliiga-kauteen lähti sarjanousijana viiden I-divisioonassa vietetyn kauden jälkeen Forssan Koripojat ja hallitsevana mestarina Espoon Honka.

Kauden päätteeksi Namika Lahti voitti historiansa toisen Suomen mestaruutensa. Finaalisarjan hävinnyt Joensuun Kataja voitti hopeaa ja Tampereen Pyrintö pronssia. Porvoon Tarmo ja Team Componenta putosivat kauden päätteeksi I-divisioonaan. Vuoden pelaajaksi valittiin Pyrinnön Antti Nikkilä.

 Runkosarja 
Runkosarja käynnistyi 3. lokakuuta 2008 ja päättyi 13. huhtikuuta 2009. Runkosarjan kahdeksan parasta pääsevät pudotuspeleihin, runkosarjan viimeinen putoaa suoraan I-divisioonaan ja runkosarjan viimeistä edellinen joutuu liigakarsintaan I-divisioonan toiseksi tulleen kanssa.

 Sarjataulukko 
Lyhenteet: # = Sijoitus runkosarjassa, O = Pelatut ottelut, V = Voitot, H = Häviöt, P/O = Tehdyt pisteet ottelua kohti, P/O- = Päästetyt pisteet ottelua kohti, P = Pisteet
 Pudotuspeleihin Liigakarsintaan I-divisioonaan
 # O V H P/O P/O- P 1  Joensuun Kataja  44  32  12  92,3  82,6  64 2  Kouvot  44  29  15  80,3  73,6  58 3  Espoon Honka  44  28  16  77,3  71,3  56 4  Namika Lahti  44  27  17  81,0  77,8  54 5  UU-Korihait  44  27  17  79,3  75,9  54 6  KTP-Basket  44  23  21  79,1  77,9  46 7  Tampereen Pyrintö  44  22  22  83,6  82,6  44 8  Torpan Pojat  44  20  24  73,4  78,0  40 9  Lappeenrannan NMKY  44  18  26  79,6  83,5  36 10  Forssan Koripojat  44  18  26  78,4  81,2  36 11  Team Componenta  44  13  31  74,3  82,8  26 12  Porvoon Tarmo  44  7  37  72,3  83,8  14

 Pelaajien tilastot 
 Pisteet 
Ensimmäistä ammattilaiskauttaan pelannut Joensuun Katajan Jeremiah Wood otti nimiinsä Korisliigan korikuninkuuden 20,1 pisteen keskiarvollaan. Paras suomalainen kauden pistetilastossa oli Katajan Sami Lehtoranta 14,0 keskiarvollaan, jolla hän sijoittui liigan pistetilastossa kuitenkin vasta 25. sijalle. Kauden korkein yksittäisen ottelun pistemäärä oli 44, jonka teki Lappeenrannan NMKY:n Adrian Penland 25. maaliskuuta 2009 pelatussa ottelussa UU-Korihaita vastaan. Suomalaisista pelaajista kauden korkeimman yksittäisen ottelun pistemäärän teki Espoon Hongan Sasu Salin, joka pussitti 35 pistettä 7. maaliskuuta 2009 Lappeenrannan NMKY:tä vastaan.

#PelaajaSeuraOttelutPistekeskiarvo1 Jeremiah WoodJoensuun Kataja4120,12 Larry BlairJoensuun Kataja3819,63 HL ColemanLappeenrannan NMKY4419,44 Frank RichardsTeam Componenta4219,45 Steve SmithKTP-Basket3718,2

 Levypallot 
Kesken kauden Pussihukista Porvoon Tarmoon siirtynyt 203-senttinen DeWayne Richardson voitti Korisliigan levypallotilaston. Paras kotimainen pelaaja levypallotilastossa oli kahdeksantena oleva Tampereen Pyrinnön Antti Nikkilä 8,8 keskiarvollaan. Kauden korkein yksittäisen ottelun levypallomäärä oli 22, jonka Joensuun Katajan Jeremiah Wood saalisti 23. marraskuuta 2008 pelatussa ottelussa Team Componentaa vastaan. Kauden hyökkäyslevypallotilaston voitti KTP-Basketin Steve Smith 4,3 keskiarvollaan ja puolustuslevypallotilaston Tarmon DeWayne Richardson 9,2 keskiarvollaan.

#PelaajaSeuraOttelutLevypallokeskiarvo1 DeWayne RichardsonPorvoon Tarmo2612,72 Jeremiah WoodJoensuun Kataja4112,43 Ray CunninghamForssan Koripojat4410,54 Damon WilliamsTampereen Pyrintö/KTP-Basket4410,45 Clifton JonesTeam Componenta289,4

 Koriin johtaneet syötöt 
Korisliigan syöttötilaston voitti Team Componentan Frank Richards 4,1 keskiarvolla. Kauden korkeimman yksittäisen ottelun syöttömäärän saavutti Lappeenrannan NMKY:n Jerel Blassingame. Hänelle merkittiin 13 koriin johtanutta syöttöä 14. marraskuuta 2008 ottelussa Porvoon Tarmoa vastaan. Paras suomalainen pelaaja kauden syöttötilastossa oli neljäntenä oleva Namika Lahden Ilkka Vuori.

#PelaajaSeuraOttelutSyöttökeskiarvo1 Frank RichardsTeam Componenta424,12 Damon WilliamsTampereen Pyrintö/KTP-Basket444,03 Larry BlairJoensuun Kataja384,04 Ilkka VuoriNamika Lahti373,95/ Chanan ColmanEspoon Honka/Lappeenrannan NMKY223,5

 Tehoindeksi 
Tehoindeksillä mitataan pelaajan kokonaistehokkuutta. Indeksi ottelua kohti muodostuu siten, että pisteet, levypallot, koriinjohtaneet syötöt, pallonriistot ja koriinheiton torjunnat lasketaan yhteen, jonka jälkeen tuloksesta vähennetään ohiheittojen ja pallonmenetysten määrä. Kauden tehokkain pelaaja oli Joensuun Katajan Jeremiah Wood, jonka tehoindeksi oli keskimäärin 26,8 ottelua kohti. Kauden parhaan yksittäisen ottelun tehoindeksin, 44, saavuttivat Forssan Koripoikien Ray Cunningham 25. maaliskuuta 2009 pelatussa ottelussa Namika Lahtea vastaan ja Katajan Jeremiah Wood 21. maaliskuuta 2009 pelatussa ottelussa Forssan Koripoikia vastaan. Kotimaisista pelaajista tehokkain oli Tampereen Pyrinnön Antti Nikkilä, jonka tehokkusindeksi 17,9 oli liigan 11. paras. Namika Lahden Ilkka Vuori keräsi suomalaisista pelaajista parhaimman yksittäisen ottelun tehokkuuslukeman, kun hän teki 3. lokakuuta 2008 pelatussa ottelussa Porvoon Tarmoa vastaan tehokkuuslukemakseen 38.

#PelaajaSeuraOttelutTehokkuuskeskiarvo1 Jeremiah WoodJoensuun Kataja4126,82 Damon WilliamsTampereen Pyrintö/KTP-Basket4421,33 DeWayne RichardsonPorvoon Tarmo2620,34 Larry BlairJoensuun Kataja3819,85 HL ColemanLappeenrannan NMKY4419,6

 Muiden kategorioiden tilastoykköset 
Liigan torjuntatilaston voitti Tampereen Pyrinnön Antti Nikkilä 2,0 keskiarvolla. Tätä ennen liigan torjuntatilaston oli voittanut suomalainen pelaaja viimeksi kaudella 1990–91, kun HoNsUssa pelannut Pekka Markkanen ylsi ykkössijaan 2,2 keskiarvolla. 
 Kategoria Pelaaja Joukkue Ottelut Tilastotulos Pallonriistot/ottelu   Larry Blair  Joensuun Kataja  38  2,7 Koriinheiton torjunnat/ottelu   Antti Nikkilä  Tampereen Pyrintö  43  2,0 Vapaaheittoprosentti   Quinnel Brown  Joensuun Kataja  33  86,8% 2 pisteen heittoprosentti   Alain Laroche  UU-Korihait  41  70,1% 3 pisteen heittoprosentti   Ray Nixon  Namika Lahti  37  47,8% Peliminuutit/ottelu   Frank Richards  Team Componenta  42  37:19

Kuukauden pelaajat
KuukausiPelaajaSeuraLokakuu Jeremiah WoodJoensuun KatajaMarraskuu Damon WilliamsKTP-BasketJoulukuu Larry BlairJoensuun KatajaTammikuu Demetrius BrownLappeenrannan NMKYHelmikuu Quinnel BrownJoensuun KatajaMaaliskuu Tuukka KottiEspoon Honka

 Ennätyksiä ja merkkipaaluja 

Porvoon Tarmo teki 27. helmikuuta 2009 pelatussa ottelussa Lappeenrannan NMKY:tä vastaan kaikkien aikojen pienimmän puoliaikapistemäärän tehden ensimmäisellä puoliajalla ainoastaan 14 pistettä. Edellinen ennätys, 16 pistettä, oli Namika Lahden nimissä marraskuulta 2006 Torpan Poikia vastaan. 4. maaliskuuta 2009 pelattu Torpan Poikien ja Forssan Koripoikien välinen ottelu ratkesi vasta kolmannen jatkoajan jälkeen. Tämä sivusi Korisliigan pisimmän ottelun ennätystä, sillä vain kerran aiemmin, vuonna 1996 pelatussa UU-Korihaiden ja Tampereen Pyrinnön kohtaamisessa, on jouduttu kolmannelle jatkoajalle. Samaisessa ottelussa Forssan Koripojat sivusi myös kaikkien aikojen pienintä otteluneljänneksen pistemäärää 24 sekunnin säännön aikakaudella tehden toisella neljänneksellä ainoastaan kolme pistettä. Samaan pistemäärään yhdellä neljänneksellä on aikaisemmin jäänyt kolme joukkuetta. Kouvot teki Team Componentaa vastaan 25. maaliskuuta 2009 pelatussa ottelussa yksittäisen ottelun onnistuneiden kolmen pisteen heittojen ennätyksen pussittaessaan 25 heittoa. Aiempi ennätys oli 21 onnistunutta heittoa, johon olivat yltäneet Forssan Koripojat vuonna 1996 sekä Pyrbasket vuonna 2004.

Joensuun Katajan Petri Virtanen saavutti runkosarjassa yhteensä 101 koriin johtanutta syöttöä ja nousi kaikkien aikojen syöttötilastossa yhdeksänneltä sijalta seitsemänneksi. Joensuun Katajan Sami Lehtoranta keräsi runkosarjassa 46 koriin heiton torjuntaa ja nousi kaikkien aikojen tilastossa toiseksi ohi Markus Hemdahlin ja Andre Foremanin.

 Merkittäviä tasalukujen ylityksiä 
PäivämääräPelaajaJoukkueTasaluku23. marraskuuta 2008 Sami LehtorantaJoensuun Kataja2000 levypalloa31. tammikuuta 2009 Petri VirtanenJoensuun Kataja900 syöttöä11. helmikuuta 2009 Teemu LaineNamika Lahti500 riistoa13. helmikuuta 2009 Damon WilliamsKTP-Basket500 syöttöä18. helmikuuta 2009 Sami LehtorantaJoensuun Kataja400 torjuntaa28. helmikuuta 2009 Sami LehtorantaJoensuun Kataja5000 pistettä14. maaliskuuta 2009 Teemu LaineNamika Lahti700 syöttöä17. maaliskuuta 2009 Sami LehtorantaJoensuun Kataja500 syöttöä6. huhtikuuta 2009 Antti NikkiläTampereen Pyrintö200 torjuntaa6. huhtikuuta 2009 Damon WilliamsTampereen Pyrintö200 torjuntaa

 Pudotuspelit 
Pudotuspelit pelattiin pronssiottelua lukuun ottamatta paras viidestä -järjestelmällä eli kolme voittoa riitti ottelusarjan voittoon. Pronssimitalit jaettiin yhden ottelun tuloksen perusteella. Pudotuspelit alkoivat 16. huhtikuuta 2009 ja päättyivät 16. toukokuuta 2009.

 Ottelukaavio 

 Pronssiottelu 

Ottelun levypallot 45–31 vienyt Pyrintö ei ollut häviöllä kertaakaan ottelun aikana ja johti sitä ensi minuuteista loppuun saakkahttp://www.basket.fi/sarjat/ottelu/?game_id=3198&season_id=27&league_id=4#mbt:2-400$t&0=3 .http://www.basket.fi/uutiset/kaikki_uutiset/?x122462=120928

 Loppuottelut 
 Joensuun Kataja – Namika Lahti 9. toukokuuta  Kataja  Lahti  72–84  14. toukokuuta  Lahti  Kataja  80–64  16. toukokuuta  Kataja  Lahti  79–80  Namika Lahti mestaruuteen voitoin 3–0. 

 Liigakarsinta 
Liigakarsinnassa olivat mukana Korisliigan viimeistä edelliseksi sijoittunut Team Componenta sekä miesten I-divisioonan finaalit hävinnyt Salon Vilpas. Karsinta pelattiin paras kolmesta -järjestelmällä eli kaksi voittoa riitti ottelusarjan voittoon. Ottelusarjan voittaja lunasti paikan Korisliigassa kaudelle 2009–10. Karsintasarjan kaikki kolme ottelua päättyivät vierasvoittoihin ja Salon Vilpas nousi siten seuraavaksi kaudeksi Korisliigaan ja pudotti samalla Team Componentan sarjaportaan alaspäin koripallon I-divisioonaan. Karsintasarjan parhaat pistemiehet olivat Team Componentan Frank Richards 23,0 pisteen keskiarvolla sekä Salon Vilppaan Aubrey Conerly 18,3 pisteen keskiarvolla. Miesten I-divisioonan finaalit voittanut Kauhajoen Karhu nousi suoraan Korisliigaan vain yhden kauden mittaiseksi jääneen tauon jälkeen.

 Team Componenta – Salon Vilpas 21. huhtikuuta  Componenta  Vilpas  67–79 23. huhtikuuta  Vilpas  Componenta  53–65 25. huhtikuuta  Componenta  Vilpas  74–79 Salon Vilpas nousi Korisliigaan voitoin 2–1.

 Päävalmentajat 
Marraskuun lopulla YT-neuvottelut aloittaneen Porvoon Tarmon silloinen päävalmentaja Lars Ekström purki sopimuksensa seuran kanssa yhteisymmärryksessä 20. joulukuuta 2008. Ennen irtisanoutumista Tarmo oli joutunut jo lomauttamaan Ekströmin. Ekströmin tilalla Porvoon päävalmentajana aloitti seuran toiminnanjohtaja Jouni Grönroos. Ekström jatkoi valmentajavaihdoksen jälkeen uraansa Ruotsin Basketliganissa pelaavan Borås Basketin päävalmentajana.

KTP-Basket irtisanoi 18. maaliskuuta 2009 neljän ottelun tappioputken jälkeen päävalmentajansa Miikka Sopasen ja kiinnitti hänen tilalle entisen maajoukkuekoripalloilijan Roope Mäkelän. Mäkelälle päävalmentajapesti on uran ensimmäinen, sillä aikaisemmin hän on toiminut valmentajana ainoastaan juniorisarjoissa.
JoukkuePäävalmentajaPäävalmentajanaEspoon Honka Mihailo Pavićevićkoko kaudenForssan Koripojat Timo Nieminenkoko kaudenJoensuun Kataja Ray Ailuskoko kaudenKouvot Jukka Toijalakoko kaudenKTP-Basket Miikka Sopanen– 18. maaliskuuta 2009 Roope Mäkelä18. maaliskuuta 2009 –Lappeenrannan NMKY Jarmo Laitinenkoko kaudenNamika Lahti Sami Toiviainenkoko kaudenPorvoon Tarmo Lars Ekström– 20. joulukuuta 2008 Jouni Grönroos20. joulukuuta 2008 –Tampereen Pyrintö Pieti Poikolakoko kaudenTeam Componenta  Bernard Harris– 2. huhtikuuta 2009 Veikko Tanni2. huhtikuuta 2009 –Torpan Pojat Tomi Kaminenkoko kaudenUU-Korihait Jyri Lehtonenkoko kauden

 Talous 
Edelliskauden mukaisesti Korisliiga-seuroista suurimmalla budjetilla kauteen lähti Espoon Honka 532 000 eurolla ja pienimmällä Tampereen Pyrintö 210 000 eurolla. Liigajoukkueiden budjettien keskiarvo kaudeksi 2008–09 kohosi 388 000 euroon, kun edelliskaudella joukkueiden budjettikeskiarvo oli 358 000 euroa.

JoukkueBudjettiMuutos ed. kaudestaEspoon Honka 532 000 €  +32 000 €Kouvot 504 000 €  +125 000 €Joensuun Kataja 480 000 €  +60 000 €Lappeenrannan NMKY 450 000 €  +55 000 €Namika Lahti 450 000 €  +10 000 €KTP-Basket 410 000 €  +50 000 €Torpan Pojat 380 000 €  +30 000 €UU-Korihait 330 000 €  ±0 €Forssan Koripojat 310 000 €  1 divPorvoon Tarmo 300 000 €  −27 000 €Team Componenta 300 000 €  +20 000 €Tampereen Pyrintö 210 000 €  +20 000 €

 Katso myös 
Korisliiga-kauden 2008–2009 kokoonpanot

 Lähteet 

2008
Luokka:Koripallosarjojen kausi 2008–2009/2009